62020TO0445(01)_INF
Uznesenie Všeobecného súdu (ôsma rozšírená komora) zo 14. mája 2025 –Crédit agricole a i./SRB (Príspevky ex ante na rok 2020)
(vec T‑445/20)
„Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie SRB o výpočte príspevkov ex ante na rok 2020 – Článok 70 ods. 2 nariadenia (EÚ) č. 806/2014 – Zjavne dôvodná žaloba – Obmedzenie časových účinkov uznesenia“
1.
Žaloba o neplatnosť – Žaloba proti rozhodnutiu – Implicitné späťvzatie napadnutého rozhodnutia v priebehu konania – Späťvzatie, ktoré má účinky rovnocenné účinkom zrušujúceho rozsudku – Žaloba, ktorá sa stala bezpredmetnou – Zastavenie konania
(Článok 263 ZFEÚ)
(pozri bod 20)
2.
Súdne konanie – Žalobné návrhy – Úprava v priebehu konania – Rozhodnutie, ktorým sa v priebehu konania mení napadnuté rozhodnutie – Prispôsobenie návrhov a pôvodných dôvodov – Prípustnosť – Podmienky
(Rokovací poriadok Všeobecného súdu, článok 86)
(pozri body 24 – 26)
3.
Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročná horná hranica súhrnnej sumy individuálnych príspevkov do SRF stanovená na 12,5 % konečnej cieľovej úrovne – Pôsobnosť – Uplatňovanie počas úvodného obdobia
(Nariadenie Európskeho parlamentu a Rady č. 806/2014, článok 70 ods. 2 prvý a štvrtý pododsek)
(pozri bod 47)
4.
Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročná horná hranica súhrnnej sumy individuálnych príspevkov do SRF stanovená na 12,5 % konečnej cieľovej úrovne – Rozsah – Neprekročenie tejto hornej hranice Jednotnou radou pre riešenie krízových situácií (SRB) – Kritériá posúdenia – Dynamický prístup ku konečnej cieľovej úrovni
(Nariadenie Európskeho parlamentu a Rady č. 806/2014, článok 69 ods. 1 a článok 70 ods. 2 prvý a štvrtý pododsek)
(pozri bod 48)
Výrok
1.
Rozhodnutie Jednotnej rady pre riešenie krízových situácií (SRB) SRB/ES/2022/80 zo 7. decembra 2022 o výpočte príspevkov ex ante do Jednotného fondu na riešenie krízových situácií (SRF) na rok 2020 sa zrušuje v rozsahu, v akom sa týka Crédit agricole SA a ďalších žalobkýň, ktorých mená sú uvedené v prílohe.
2.
Účinky rozhodnutia SRB/ES/2022/80 zostávajú zachované v rozsahu, v akom sa týka Crédit agricole a ďalších žalobkýň, ktorých mená sú uvedené v prílohe, až kým SRB neprijme potrebné opatrenia na vykonanie tohto uznesenia, a to v primeranej lehote, ktorá nesmie presiahnuť šesť mesiacov odo dňa, keď sa toto uznesenie stane konečným
3.
SRB znáša svoje vlastné trovy konania a je povinná nahradiť trovy konania, ktoré vznikli Crédit agricole a ďalším žalobkyniam, ktorých mená sú uvedené v prílohe
4.
Európsky parlament, Rada Európskej únie a Európska komisia znášajú svoje vlastné trovy konania.